อากาศเย็นสบาย ไปนั่งทานอาหารเย็นอร่อยๆ พร้อมบรรยากาศดีๆ กันดีกว่า 
จานแรกเป็นสเต็กปลาแซลมอน 300 บาท ชิ้นใหญ่ใช้ได้ เสิร์ฟมาในกระทะร้อน มีผัก เฟรนช์ฟราย และมินิสลัดมาให้ด้วย รสชาติอาจไม่ฝรั่งจ๋า แต่ออกแนวถูกปากคนไทย โอเคเลย 
ข้าวผัดกุ้งจานใหญ่ 400 บาท อร่อยสำหรับทุกคนในครอบครัว จานนี้แบ่งทานได้ 6-8 คน ค่ะ 
ปลาทับทิมสามรส 320 บาท แล่เนื้อเป็นชิ้นทอดมาได้ดี ราดด้วยน้ำ 3 รสพร้อมผัก จานนี้อร่อย ปลาตัวใหญ่ใช้ได้ แนะนำค่ะ ยิ่งดึกยิ่งหนาว สั่งเบียร์มาจิบแก้หนาวแล้วก็เลยสั่ง 
เฟรนช์ฟรายมาทานเล่นอีก 150 บาท 
และลาบอีสานทอด 180 บาท อีกซักจาน รสชาติเข้มข้น อร่อยเพลินดี  
สรุป 
1.รสชาติอาหารอร่อยใช้ได้เลย 
2.ราคาปานกลาง แนวร้านอาหารตามสถานที่ท่องเที่ยว
3.การบริการดี 
4.บรรยากาศดีมากในช่วงตั้งแต่ปลายฝนต้นหนาว 
